Bill Gates crede că pandemia nu va fi depăşită până la finalul lui 2021.
Fondatorul Microsoft crede că pandemia va fi sub control la sfârşitul lui 2021 pentru ţările dezvoltate şi în 2022 pentru ţările în curs de dezvoltare. Miliardarul a mai spus că lupta dintre Rusia şi China în a scoate cât mai repede un vaccin pe piaţă ar putea fi periculoasă. Totodată, Gates crede că cele mai bune vaccinuri trebuie distribuite în toată lumea, în caz contrar pandemia de Covid-19 va reveni constant.
Bill Gates, care a finanţat dezvoltarea unui vaccin, este optimist în ceea ce priveşte tratamentul pentru Covid-19. Miliardarul crede că pandemia va fi sub control la sfârşitul lui 2021 pentru ţările dezvoltate şi în 2022 pentru ţările în curs de dezvoltare. Bill Gates este optimist în ceea ce priveşte dezvoltarea tratamentului pentru Covid-19 şi crede că pandemia va ajunge, în cele din urmă, la un sfârşit, realatează Business Insider.Într-un interviu acordat recent, miliardarul american a vorbit despre faptul că, în opinia lui, populaţia lumii va trebui să mai aştepte cel puţin un an pentru ca pandemia să fie ţinută sub control."Inovaţiile în ceea ce priveşte diagnosticarea, noile metode de tratament şi vaccinurile sunt de-a dreptul impresionante. Şi asta ma face să cred, că pentru ţările bogate, am putea, în mare, să punem capăt pandemiei până la finalul anului 2021, şi, până la finalul anului 2022, pentru ţările aflate în curs de dezvoltare", a explicat Bill Gates.Fondatorul Microsoft a mai spus că lupta dintre Rusia şi China în a scoate cât mai repede un vaccin pe piaţă ar putea fi periculoasă. El se teme că dozele ar putea fi administrate oamenilor înainte ca antidotul să fie sigur şi spune că autoritatea din SUA nu va permite astfel de scurtături.Luna trecută, Bill Gates declara că este foarte încrezător că oamenii de ştiinţă vor dezvolta un vaccin "foarte eficient şi foarte sigur", datorită faptului că, la nivel mondial, se află multe în lucru – peste 160 de vaccinuri. Două dintre cele patru aflate în teste pe oameni sunt dezvoltate în Statele Unite de Moderna şi Pfizer/BioNTech.Totodată, Gates crede că cele mai bune vaccinuri trebuie distribuite în toată lumea, în caz contrar pandemia de Covid-19 va reveni constant.